Hagsmunamál Íslands gagnvart ESB skilgreind
Ríkisstjórnin hefur samþykkt forgangslista fyrir hagsmunagæslu í EES-samstarfinu. Þar eru skilgreind helstu hagsmunamál Íslands á meðal þeirra málefna sem eru í lagasetningarferli innan Evrópusambandsins. Forgangslistinn verður endurskoðaður um mitt ár 2017 og verður árangur þá metinn.
Fram kemur í tilkynningu frá forsætisráðuneytinu, að listinn, sem var samþykktur að tillögu forsætisráðherra og utanríkisráðherra, hafi verið unninn í samvinnu allra ráðuneyta og að höfðu samráði við utanríkismálanefnd Alþingis og hagsmunaaðila. Listinn nær yfir orkumál, loftslagsmál, samgöngumál, stafrænan innri markað, fjármálastarfsemi, rannsóknir og nýsköpun, betri reglur og vinnumarkaðinn.
"Listinn nær til tímabilsins 2016-2017 og munu íslensk stjórnvöld kappkosta að fylgjast grannt með framvindu þeirra mála sem tiltekin eru á forgangslistanum og koma sjónarmiðum Íslands á framfæri við umfjöllum um þau innan stofnana Evrópusambandsins. Gengið er út frá því að listinn verði endurskoðaður um mitt ár 2017 og árangur þá metinn.
Gerð forgangslistans byggist á Evrópustefnu ríkisstjórnarinnar frá 2014 þar sem áhersla var lögð á mikilvægi þess að greina snemma helstu hagsmunamál Íslands við mótun nýrrar löggjafar Evrópusambandsins," segir í tilkynningunni.
Sjá einnig: Skýrsla stýrihóps um framkvæmd EES-samningsins
Ríkisstjórnin hefur samþykkt forgangslista fyrir hagsmunagæslu í EES-samstarfinu.
Þar eru skilgreind helstu hagsmunamál Íslands á meðal þeirra málefna sem eru í lagasetningarferli innan Evrópusambandsins.
Forgangslistinn verður endurskoðaður um mitt ár 2017 og verður árangur þá metinn.
"Gerð forgangslistans byggist á Evrópustefnu ríkisstjórnarinnar frá 2014 þar sem áhersla var lögð á mikilvægi þess að greina snemma helstu hagsmunamál Íslands við mótun nýrrar löggjafar Evrópusambandsins," segir í tilkynningunni.